# Csokonai Vitéz Gizella

### A Wikipédiából, a szabad lexikonból.

Csokonai Vitéz Gizella (Hajdúszoboszló, 1894. július 29. – Budapest, 1965. április 5.) magyar költő, könyvtáros.

1894-ben született Hajdúszoboszlón. Csokonai Vitéz Mihály oldalági rokonságából származott. Négyéves korától vak volt. Az elemi iskolát Budapesten a Vakok Iskolájában végezte. A Vakokat Gyámolító Országos Egyesületben dolgozott, mint korrektor, gépíró, távírász és a Braille-könyvtár könyvtárosa. Alapító tagja volt a vakok 1928-ban megalakult Homérosz Kórusának. Verseket fiatal korában kezdett írni. A fénytelenség világából című kis verseskötete 1931-ben jelent meg, amelyhez Herczeg Ferenc írt előszót. A kötetet Braille-írással is elkészítette. Néhány költeményét a Vakok Világa és az Irodalmi Értesítő is közölte. 1965-ben halt meg Budapesten.

## [szerkesztés] Forrás

- Óda a fényhez. Vak és gyengénlátó költők és írók antológiája. Vakok és Gyengénlátók Országos Szövetsége, Budapest, 1992

A lap eredeti címe "http://hu.wikipedia.org../../../c/s/o/Csokonai_Vit%C3%A9z_Gizella_9512.html"

Kategória: 20. századi magyar költők

##### Views

- Szócikk
- Vitalap
- Aktuális változat

##### Keresés